21.3.2022.
HR
Službeni list Europske unije
C 126/3
Stoga, ako se ekološki uzgojena kopnena životinjska vrsta koja se koristi za proizvodnju hrane liječi veterinarskomedicinskim proizvodom koji se upotrebljava u skladu s uvjetima odobrenja za stavljanje u promet za tu životinjsku vrstu, karencija koja se primjenjuje na proizvodnju ekološki proizvedene hrane od te životinje dvostruko je dulja od karencije za tu kopnenu životinjsku vrstu koja se koristi za proizvodnju hrane utvrđene u sažetku opisa svojstava odobrenja za stavljanje u promet takvog veterinarsko-medicinskog proizvoda, a najmanje 48 sati.
U posebnom slučaju kada karencija za kopnenu životinjsku vrstu koja se koristi za proizvodnju hrane utvrđena u sažetku opisa svojstava odobrenja za stavljanje veterinarsko-medicinskog proizvoda u promet iznosi nula dana, to bi razdoblje u ekološkoj proizvodnji trebalo biti 48 sati.
Od 28. siječnja 2022.
Uredba (EU) 2019/6 o veterinarsko-medicinskim proizvodima i stavljanju izvan snage Direktive 2001/82/EZ primjenjivat će se u kombinaciji s posebnim odredbama o ekološkoj proizvodnji iz Uredbe (EU) 2018/848, a situacija će ostati ista kako je prethodno opisano.
3. pitanje: Ako se ekološki uzgojena kopnena životinja koja pripada određenoj vrsti i koja se koristi za proizvodnju hrane liječi veterinarsko-medicinskim proizvodom koji se upotrebljava izvan uvjeta odobrenja za stavljanje u promet za tu vrstu životinja, koju bi karenciju trebalo primijeniti između posljednje primjene kemijski sintetiziranog alopatskog veterinarsko-medicinskog proizvoda, uključujući antibiotik, u uobičajenim uvjetima uporabe, i proizvodnje ekološki proizvedene hrane od te životinje?
U slučaju da se ekološki uzgojena kopnena životinja koja pripada određenoj vrsti i koja se koristi za proizvodnju hrane liječi veterinarsko-medicinskim proizvodom koji se upotrebljava izvan uvjeta odobrenja za stavljanje u promet za tu vrstu životinja, od 1. siječnja 2022. do 27. siječnja 2022. utvrđena karencija ne smije biti kraća od: — 14 dana za jaja, — 14 dana za mlijeko, — 56 dana za meso peradi i sisavaca, uključujući masno tkivo i iznutrice, što odgovara najmanje dvostrukom razdoblju karencije utvrđenom za konvencionalno uzgojene životinjske vrste koje se koriste za proizvodnju hrane u članku 11.
Direktive 2001/82/EZ.
Od 28. siječnja 2022.
Uredba (EU) 2019/6 o veterinarsko-medicinskim proizvodima i stavljanju izvan snage Direktive 2001/82/EZ primjenjivat će se u kombinaciji s posebnim odredbama o ekološkoj proizvodnji iz Uredbe (EU) 2018/848.
U člancima 113. i 115.
Uredbe (EU) 2019/6 utvrđena su pravila koja se primjenjuju na primjenu lijekova izvan uvjeta odobrenja za stavljanje u promet na kopnenim životinjskim vrstama koje se koriste za proizvodnju hrane odnosno za karenciju za lijekove koji se upotrebljavaju izvan uvjeta odobrenja za stavljanje u promet na životinjskim vrstama koje se koriste za proizvodnju hrane.
Konkretno, u članku 115. navodi se sljedeće:
„osim ako je za primijenjeni proizvod karencija za predmetnu životinjsku vrstu predviđena u sažetku opisa svojstava proizvoda, karenciju određuje veterinar u skladu sa sljedećim kriterijima: (a) za meso i jestive nusproizvode sisavaca, peradi i divljih ptica iz uzgoja koji se koriste za proizvodnju hrane karencija ne smije biti kraća od: i.
najdulje karencije koja je u njegovom sažetku opisa svojstava proizvoda predviđena za meso i jestive nusproizvode, pomnožene s faktorom 1,5;
ii.
28 dana ako proizvod nije odobren za primjenu na životinjama koje se koriste za proizvodnju hrane; iii.
jednog dana ako proizvod ima karenciju od nula, a primjenjuje se na drugu porodicu životinja od ciljne vrste za koju je odobren; (b) za mlijeko životinja koje se koriste za proizvodnju mlijeka za prehranu ljudi karencija ne smije biti kraća od: i.
najdulje karencije za mlijeko koja je u sažetku opisa svojstava proizvoda predviđena za bilo koju životinjsku vrstu, pomnožene s faktorom 1,5;